MAKRO คว้ารางวัล “แบรนด์ยอดเยี่ยม” เวที Thailand Influencer Awards 2021 
MAKRO คว้าแบรนด์ยอดเยี่ยมแห่งปี ตอกย้ำความสำเร็จในช่องทางดิจิทัล จากงาน Thailand Influencer Awards 2021
MAKRO คว้าแบรนด์ยอดเยี่ยมแห่งปี ตอกย้ำความสำเร็จในช่องทางดิจิทัล จากงาน Thailand Influencer Awards 2021
25 ต.ค. 2564

บริษัท สยามแม็คโคร จำกัด (มหาชน) หรือ MAKRO ทะยานไปคว้ารางวัลแบรนด์ยอดเยี่ยมแห่งปี สาขา Best Retail Store &amp; Shopping Mall Influencer Campaign จากงาน Thailand Influencer Awards 2021 หลังจับมือกับอินฟลูเอนเซอร์ทำผลงานได้อย่างโดดเด่นในช่องทางอินฟลูเอนเซอร์ในช่องทางดิจิทัล สะท้อนความสำเร็จในพื้นที่คนรุ่นใหม่
ด้านนางศิริพร เดชสิงห์ รองประธานเจ้าหน้าที่บริหาร สายงานการสื่อสารองค์กร บริษัท สยามแม็คโคร จำกัด (มหาชน) เผยถึงความสำเร็จในการใช้อินฟลูเอนเซอร์เพื่อการสร้างการรับรู้ และสร้างการมีส่วนร่วมบนโลกออนไลน์ของผลิตภัณฑ์แม็คโคร อย่าง แบรนด์ aro และ Pro Butcher ส่งผลให้เกิดความใกล้ชิดและเข้าถึงผู้บริโภคมากขึ้น จนได้รับรางวัลแบรนด์สร้างสรรค์ผลงานอินฟลูเอนเซอร์ ยอดเยี่ยม สาขา Retail Store &amp; Shopping Mall Brand Awards จากงาน Thailand Influencer Awards 2021 ที่บริษัท เทลล์สกอร์จัดขึ้นในช่วงที่ผ่านมา
“นอกจาก รางวัลแบรนด์สร้างสรรค์ผลงานอินฟลูเอนเซอร์ ยอดเยี่ยม สาขา Retail Store &amp; Shopping Mall จาก เทลล์สกอร์ จะเป็นรางวัลแห่งความภาคภูมิใจที่ทำให้เห็นพลังจากช่องทางดิจิทัล ให้แบรนด์ของแม็คโครมีความโดดเด่นเป็นที่รู้จักมากขึ้นแล้ว ยังช่วยตอกย้ำให้เห็นพลังของการทำงานเพื่อสนับสนุนเอสเอ็มอีจำนวนมาก ที่ส่วนใหญ่เป็นผู้ผลิตสินค้า และยังส่งต่อไปยังผู้ประกอบการรายย่อยที่เป็นลูกค้าสำคัญของเราได้รับรู้คุณค่าดีๆ ของผลิตภัณฑ์จากเอสเอ็มอีเหล่านี้ร่วมกัน” นางศิริพร กล่าว
ทั้งนี้ แม็คโคร ได้รับรางวัลในหมวด Brand Awards ที่บริษัท เทลสกอร์ จำกัด (Tellscore) ผู้จัดงาน Thailand Influencer Awards 2021  ตั้งขั้นเพื่อมอบให้กับแบรนด์ที่ทำผลงานร่วมกับอินฟลูเอนเซอร์ยอดเยี่ยม ด้วยการสร้างสรรค์แคมเปญบนโลกออนไลน์ เพื่อนำเสนอคอนเทนต์ดีๆ และเป็นประโยชน์ให้แก่ผู้ประกอบการและผู้บริโภค ไม่ว่าจะเป็น การเลือกซื้อสินค้า การประกอบอาหาร การตกแต่งจานอาหาร  นอกเหนือจากการสร้างการรับรู้ของแบรนด์